《喜清远兄至以齐已诗长忆旧山日与君同聚沙十字为韵 其二》
明代·释宗泐

因乱阻殊邦，及见消往忆。始爱道貌清，复惊鬓毛白。

论新无少驩，话旧有深恻。坐久忽忘言，芳梅照寒席。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。